                           Proces verbal al sedinţei din data de 13.01.2017

	Sedinţa a fost deschisă de  Doamna Manager General Grasu Alis care a intrebat dacă in toate microstaţiile au fost afişate programările concediilor de odihnă pe anul 2017, astfel ca intregul personal operativ să le poata vedea.
Apoi au fost distribuite tuturor reprezentanţilor de compartimente prezenţi la sedinţă un dosar cu "Planul de instruire periodică SSM 2017" pentru efectuarea instruirii periodice a personalului in conformitate cu legea 319/2016 si Hg 1425/2006.
    	S-a anunţat de catre Managerul General Doamna Alis Grasu luarea de măsuri administrative pentru imbunătăţirea activitaţii SABIF cum ar fi:
	- transformarea punctelor de lucru in substaţii
	-  achiziţionarea de pulsoximetre antișoc, ieftine si fiabile, ce vor fi date in folosinţa fiecărui medic şi care vor fi preluate pe inventarul personal al acestora.
	- achiziţionarea de tricouri, jachete, şepci si pulovere si se va trece la distribuirea acestora personalului operativ.
	- se vor face verificări de conformitate cu regulamentele in vigoare la: maşini, truse, materiale si medicamente, ecusoane si incălţăminte, jurnalele de bord ale maşinilor, verificarea modului de lucru şi triere  a materialelor inţepătoare.
	- au fost solicitate forurilor superioare suplimentarea personalului operativ cu incă 100 de posturi (10 medici, 50 de asistenţi, 40 de ambulanţieri), precum  şi a trei posturi tesa (1 jurist, 1 auditor si 1 psiholog),  menţionând  că sunt făcute şi demersurile necesare către forurile decidente in vederea  achiziţionării de noi ambulanţe.
	- s-a reamintit că la temperaturi de sub 20C uşile de la garaje trebuiesc inchise datorită condiţiilor de funcţionare impuse de aparatura de pe maşini  la fel şi in staţia de spălare a acestora.
	- in vederea imbunătaţirii modului de control  a celor stipulate mai sus, se va revizui  "fişa de post si procedura pentru revizori" ce va fi supusă  supervizării şi aprobării atât din partea Directorului Tehnic  cât  si a Şefului de Garaj.    
	-  Doamna Manager General Dr. Grasu Alis a apreciat ca urmare a măririlor salariale ce au avut loc conform legii si a afişarii lor  pe site-ul SABIF, acestea vor  deveni  un stimulent pentru cei ce vor dori să se angajeze pe viitor  la SABIF  dar si un argument în plus pentru menţinerea unui standard   ridicat al calitaţii muncii depuse de angajaţi dar care va fi cerută tot o dată şi de pacienţii SABIF.   In vederea susţinerii acestor deziderate Doamna Manager General Dr. Grasu Alis a decis ca aceasta ar trebui să se reflecte şi intr-o abordare mult mai intransigentă a abaterilor disciplinare, astfel se va renunţa la folosirea excesiva a mustrării prin avertisment  şi va aplica reducerea salariului cu 5-10%  pe diferite perioade de timp, in funcţie de gravitatea abaterii în conformitate cu prevederile legale. De asemenea a menţionat imposibilitatea oferirii de tichete de vacanţa precum şi a inexisţenţei fondului de premiere in primul trimestru, dar care s-ar putea să fie introduse  incepând cu trimestrul al doilea.
	- a fost reamintit apoi celor din sală că in perioada 30 ian - 3 februarie SABIF va fi viziată de Comisia de Control pentru certificarea anuală ISO, subliniindu-se tot o dată şi necesitatea prezentării sub toate aspectele conform acestor cerinţe.
	- apelându-se la un defibrilator,  s-a aratat  apoi celor prezenţi  modul de depozitare în aceasta, a noilor electrozi ambalaţi acum in săculeţi de plastic. 
	- au fost anunţaţi apoi cei prezenţi ca după şedinţa să meargă pentru a ridica "Ghidul STEMI"  cuprinzând ca noutate noul  mod de abordare al infarctului miocardic. 
	Au fost vizate pe parcursul discuţiilor şi aspectelele legate strict de specificul perioadei de iarnă  abordându-se  problematica  pe toate substaţiile referitor la:  curăţatul de zăpezi şi spălatul maşinilor, ungerea chederului cu antigel, folosirea spray-ului de dezgheţat pentru incuietorile uşilor de la autosanitare, starea frânelor, dotarea cu lopată, sare, două pături, funcţionalitatea sistemului de incălzire, existenţa instrucţiunilor de folosire a noilor dezinfectanţi, starea tărgilor de pe maşini. S-a verificat dacă toate punctele de lucru au apă caldă inclusiv pentru spălat maşinile , abordându-se tot o dată şi problema necesarului de mobilier. Punctual s-a abordat probleme specifice unor microstaţii din care menţionăm :
	- efectuarea unei comisii de verificare a calitaţii lichidului de spălat parbrizul la Microstaţia 3
	- la Microstaţia 6  Doamna Manager General Dr. Grasu Alis a abordat telefonic in discuţia cu primarul Sectorului 6, lipsa apei calde necesare atât personalului cât şi spălării maşinilor la revenirea din  teren, inundarea tavanului  dispeceratului  deşi acoperişul fuse-se reabilitat in vară, precum şi emiterea in mod eronat a unei amenzi pentru neefectuarea dezăpezirii către Microstaţia 6, deşi zona vizată aparţinea unei unităţi spitaliceşti învecinate microstaţiei.
	- la Microstaţia Sectorului 4 s-a analizat starea  lucrarii de zugrăvire a  incintei microstaţiei 
	- La Microstaţia Magurele in locul ambulanţei de tip C accidentată, se va transfera temporar o ambulanţă de la Microstatia Voluntari impreună cu check list-ul aferent până la rezolvarea situaţiei existente
	- La microstaţia Buftea s-a abordat problema rezolvării schimbării iluminatului cu neoane ce  nu sunt usor de inlocuit.
	- in final contorizându-se numărul de maşini aflate în service şi s-a concluzionat că situaţia este  bună
	Apoi Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.
	Aşa cum s-a convenit pentru şedinţele săptămânale, au fost predate Directorului Medical de către fiecare microstaţie situaţiile STEMI, resuscitări şi intubări.
	În finalul şedinţei caietele de control de la microstaţii au fost vizate de Managerul General. 
